b'\n_START_ARTICLE_\nLahepera j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 101\xc2\xa0ha (hehtaaria) ja se on 2,6 kilometri\xc3\xa4 pitk\xc3\xa4 ja 550 metri\xc3\xa4 leve\xc3\xa4. Sen laskujokena toimii Naelavere kraavi, joka on samalla sen l\xc3\xa4pivirtausjoki, joka laskee Peipsij\xc3\xa4rven l\xc3\xa4nsirantaan Savimetsan kyl\xc3\xa4ss\xc3\xa4. J\xc3\xa4rvien v\xc3\xa4list\xc3\xa4 osuutta kutsutaan my\xc3\xb6s Lahen joeksi (viroksi Lahe j\xc3\xb5gi). J\xc3\xa4rven valuma-alueen laajuus on 28,9\xc2\xa0km\xc2\xb2 (neli\xc3\xb6kilometri\xc3\xa4)._NEWLINE_J\xc3\xa4rvi on luodattu ja sen keskisyvyys on 2,4 metri\xc3\xa4 ja suurin syvyys 4,2 metri\xc3\xa4. J\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,0024\xc2\xa0km\xc2\xb3 (kuutiokilometri\xc3\xa4) eli 2,4 miljoonaa m\xc2\xb3 . J\xc3\xa4rven rantaviivan pituus on 7,1 kilometri\xc3\xa4 ja j\xc3\xa4rven pohjoispuoli on peltomaata ja etel\xc3\xa4puoli mets\xc3\xa4\xc3\xa4. Eniten asutusta on pohjoisrannalla, miss\xc3\xa4 kulkee my\xc3\xb6s Kolkjan ja Alatskivin v\xc3\xa4linen maantie.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (viroksi Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova j\xc3\xa4rvi, jonka vesimassa ei l\xc3\xa4mp\xc3\xb6tilakerrostu (viroksi keskmise karedusega kihistumata veega j\xc3\xa4rv)._NEWLINE_Matalarantainen j\xc3\xa4rvi luokitellaan limnologisesti kasvillisuudeltaan rehev\xc3\xb6ityneeksi (viroksi makrof\xc3\xbc\xc3\xbcdij\xc3\xa4rv tai suurtaimerikas j\xc3\xa4rv, MF), jolloin sek\xc3\xa4 pohja- ja rantakasvillisuus ett\xc3\xa4 kelluvalehtinen kasvillisuus kukoistaa. Veden ravinnepitoisuudet ovat niin suuret, ett\xc3\xa4 j\xc3\xa4rvi luokitellaan eutrofiseksi j\xc3\xa4rveksi.'